open-index/open-wikipedia-markdown huggingface dataset:
ფანასკერტელები

**ფანასკერტელები** — წარჩინებული ფეოდალური საგვარეულო XII—XVI საუკუნეების საქართველოში, ასპანისძეთა განშტოება და ციციშვილების წინამორბედი. გვარის სახელწოდება წარმოდგება მისი სამამულე ციხე-ქალაქ ფანასკერტიდან (ტაოშია). გვარის ფუძემდებელი გახდა შავში აზნაური ზაქარია ასპანისძე, რომელსაც თამარ მეფემ უწყალობა ფანასკერტი და ტაოს ერისთავობა. XII-XIII საუკუნეებში ზემო ქართლის უძლიერესი ფეოდალები და გამგებლები იყვნენ. ასპანისძეთა ფეოდალურ სახლს არ შეუწყვეტია არსებობა ფანასკერტელთა გამოყოფის შემდეგაც. მათი საფეოდალო შავშეთში არსებობდა XV საუკუნემდე, ვიდრე მას ბეენაშვილები არ დაეპატრონენ. 

ფანასკერტელების სამფლობელოები კიდევ უფრო გაფართოვდა XIV—XV საუკუნეებში ორბოძლელ-ჩიჟავაძეებისა და ჯავახიშვილების მამულების ხარჯზე შიდა ქართლში. ამ მხარეში მათ ეკუთვნოდათ: ხვედურეთი, კეხიჯვარი, ქვახვრელი, უფლისციხე, კარალეთი, ძამის ციხე და ყინწვისისა და სამწევრისის ეკლესიები. ჰქონდათ ყმა-მამული ქვემო ქართლშიც, რაზეც მიუთითებს სოფელ წერაქვის ეკლესიის საამშენებლო წარწერა. 

XV საუკუნის შუა ხანებში გამწვავდა ბრძოლა ჯაყელების სამთავრო სახლსა და მეფის მომხრე ფანასკერტელებს შორის. სამცხედან განდევნილი ზაზა ფანასკერტელი - მეფის მეჭურჭლეთუხუცესი - შიდა ქართლში დამკვიდრდა და საფუძველი ჩაუყარა შემდგომში სათავადოს, რომელიც შემდგომში საციციანოდ იქცა. ქართლში დაფუძნებული ფანასკერტელ-ციციშვილები დაუნათესავდნენ მეფეებსა და ქართლის თავადებს. XV საუკუნეში ერთხანს ფანასკერტელებს სამეფო ქალაქის— ატენის მოურავობა ეპყრათ.

ფანასკერტელთა ერთი შტო თავის ძველ მამულში - ტაო-შავშეთში დარჩა და ჯაყელებს ეყმო. მესხური მატიანის მიხედვით, ფანასკერტელ იობის ძე ჯარასონი ყვარყვარე ჯაყელის ერთგული ყოფილა და 1576 წ. ფეოდალთა შეთქმულების დროს იგი დაღუპვისგან გადაურჩენია.

ფანასკერტელები მონაწილეობდნენ აგრეთვე საქართველოს კულტურულ ცხოვრებაში. აშენებდნენ ეკლესია-მონასტრებს, მატერიალურ დახმარებას წევდნენ ქართულ კულტურულ კერებს, როგორც საქართველოში, ისე მის ფარგლებს გარეთ. XIII საუკუნის II ნახევარში გრიგოლ ფანასკერტელს იერუსალიმის ჯვრის მონასტრისთვის ჯერ 7 000, ხოლო შემდეგ — 30 000 თეთრი გაუგზავნია. ასევე დიდი მატერიალური დახმარება (8 000 თეთრი) გაუწია ჯვრის მონასტერს თაყა ფანასკერტელის (XIII—XIV საუკუნეების მიჯნა) ცოლმა — დემეტრე თავდადებულის ასულმა რუსუდანმა. ზაზა ფანასკერტელმა სამშენებლო მუშაობა ჩაატარა ყინწვისის ეკლესიაში, ხოლო მისმა შვილმა — მერაბმა — სამწევრისში, რასაც გვამცნობს ამ ეკლესიების ეპიგრაფიკული ძეგლები. ზაზა ფანასკერტელმავე შეადგინა „სამკურნალო წიგნი — „კარაბადინი“.

## წყარო
**ბასილი ეზოს მოძღუარი*, ცხოვრება მეფეთ-მეფისა თამარისი, წგნ.: ქართლის ცხოვრება, ს. ყაუხჩიშვილის გამოც., ტ. 2 თბ.1959;
* ისტორიანი და აზმანი შარავანდელთანი, იქვე;
*ჟამთააღმწერელი, იქვე
*ქართლის ცხოვრების გაგრძელებები, იქვე;
*იერუსალიმის ჯვრის მონასტრის აღაპები, წგნ.: მეტრეველი ე., მასალები იერუსალიმის ქართული კოლონიის ისტორიისათვის (XI—XVII სს.), თბ., 1962;
*სამხრეთ საქართველოს ისტორიის მასალები (XV—XVI სს.), ქრ. შარაშიძის გამოც., თბ., 1961

## ლიტერატურა 
**ბერძენიშვილი დ.*, ფანასკერტელთა ფეოდალური საგვარეულოს ისტორიიდან (წერაქვის უცნობ წარწერასთან დაკავშირებით), «საქართველოს ისტორიული გეოგრაფიის კრებული», 1960, ტ. 1

კატეგორია:საქართველოს ფეოდალური საგვარეულოები
მოაგარაკე

„**მოაგარაკე**“ () — მოთხრობა. ნობელის პრემიისა და სხვადასხვა ლიტერატურული პრემიების ლაურეატი, გერმანელი მწერალი  ჰერმან ჰესე მოთხრობაში „დამსვენებელი“ (მოაგარაკე) ბევრ ისეთ პრობლემას წამოჭრის, რომლის გადაჭრასაც მოგვიანებით ტრამალის მგელში 1927 წ. შეეცდება. ესაა სულსა და გუნებას, პიროვნებასა და კოლექტივს, ისდეასა და მის გამოვლინებას შორის არსებული  კონფლიქტი, რომელიც აგრერიგად მტანჯველი იყო მწერლისათვის სიცოცხლის არსზე დაფიქრების ჟამს.

კატეგორია:ჰერმან ჰესეს ნაწარმოებები
კატეგორია:1927 წლის ლიტერატურული ნაწარმოებები
დეკამერონი

**დეკამერონი** (; დაახ. 1350-დან დაახ. 1353-მდე) — მწერალ ჯოვანი ბოკაჩოს მოთხრობათა კრებული, რომელიც შედგება 101 ნოველასგან. სახელი წარმოქმნილია ორი ბერძნული სიტყვის შეერთებით: δέκα (déka) – ათი და ἡμέρα (hēméra) – დღე. „დეკამერონი“ დაიწერა 1350-1353 წლებში. ბოკაჩომ ის გადაამუშავა და გადაწერა 1370–1371 წლებში. „დეკამერონი“ გამოქვეყნდა 1471 წელს. კრებული გამოირჩევა ეროტიკული სცენებით. ნაწარმოები სრული სახით 1471 წელს გამოქვეყნდა. კრებულს თანამედროვეებმა „ადამიანური კომედია“ უწოდეს.

ნოველების უმეტესობა აღმოსავლური წარმოშობისაა, თუმცა, მწერალმა გამოაქვეყნა ფრანგული ფაბლიოც, მიმართა აპულეუსს, შუა საუკუნეების ლათინურ კრებულებს. მან გააცოცხლა ფრანგული და იტალიური ნოველების ნიღბები და მათ ინდივიდუალური ხასიათი მიანიჭა. შექმნა დიდვაჭრების, ხელოსნების, მედუქნეების, მღვდლების, ხელოსნების ბედნიერი თუ უბედური მიჯნურების სამყარო, რომლის მთავარი მამოძრავებელი ღერძი სიყვარულია, თუმცა, ეს სიყვარული ძალზე დაშორებულია პლატონურ კონცეფციას. „დეკამერონის“ მრავალი ნოველა ნამდვილი ზნე-ჩვეულების კომედიაა. მათ შორის გვხვდება გულისამაჩუყებელი პათეტიკური დრამაც. დეკამერონის ზოგიერთი ნოველა გადაამუშავეს ჩოსერმა, შექსპირმა, მარგარიტ ნავარელმა, ლაფონტენმა, ლესინგმა, მისემ და სხვა.

„დეკამერონის“ პერსონაჟები ბოკაჩოს ადრინდელ ნაწარმოებებში ჩნდებიან. ასევე ადრე „ფილოკოლოში“ ჩნდება ფაბულა. „ამეტოში“ ფაბულა მეორდება: ნიმფები რიგრიგობით ჰყვებიან მოთხრობებს.

## სიუჟეტი
მოქმედება ხდება ფლორენციაში, მაშინ როდესაც ქალაქში შავი ჭირი მძვინვარებდა. ათი ახალგაზრდა (შვიდი ქალი და სამი ვაჟი) გადაწყვეტს, გაექცეს ფლორენციაში გამეფებულ ჭირს და დრო ქალაქგარეთ, ვილაში გაატაროს. ათი ახალგაზრდა ათი დღის განმავლობაში ათ მოთხრობას ყვება. თითოეული დღის ათ მოთხრობას (რამდენიმეს გამოკლებით) აქვს თავისი გამიზნული შინაარსი.

## დევნა
ანტიკლერიკალური და ანტიასკეტური ტენდენციების გამო „დეკამერონს“ დევნა დაუწყეს.

1362 წელს თავად ბოკაჩომ კინაღამ გაანადგურა თავისი შედევრი კარტეზიელი ბერის, ვინმე ჯოაკიმე ჩიანის მოთხოვნით, რომელმაც მოუთხრო იმ ტანჯვის შესახებ, რაც საიქიოში ელოდა თუ ურჯულო თხზულების დაწერას არ მოინანიებდა. ბოკაჩო მზად იყო, გაენადგურებინა საკუთარი თხზულებები, ხელი აეღო მწერლობაზე და გაეყიდა ბიბლიოთეკა. ამ ქმედების ჩადენა მას პეტრარკამ გადაათქმევინა.

1497 წელს სავონაროლამ საჯაროდ დაწვა ის. კათოლიკურმა ეკლესიამ კი აკრძალულ წიგნთა ინდექსში შეიტანა. შემდგომში, რაკი ნაწარმოების სრული აკრძალვა შეუძლებელი გახდა, მისი შესწორება მოინდომეს, მაგრამ პირვანდელი შეურყვნელი ტექსტი ჯერ კიდევ XIV საუკუნეში გასცდა იტალიის საზღვარს და მალე მთელი კულტურული კაციობრიობის საკუთრებად იქცა.

## ქართული თარგმანი
„დეკამერონი“ ქართულად თარგმნა და ორ წიგნად გამოსცა თედო სახოკიამ 1928 წელს.

## ლიტერატურა
**ჯოვანი ბოკაჩო*, „დეკამერონი“ — „საბჭოთა საქართველო“, თბილისი 1970 წ.

კატეგორია:იტალიური რომანები
კატეგორია:ჯოვანი ბოკაჩოს ნაწარმოებები
კატეგორია:ცენზურის მიერ აკრძალული წიგნები
ქაჩიბასძეები

**ქაჩიბასძეები**, *ქაჩიბაძეები*, *ქაჩიბაიძეები* — ფეოდალური საგვარეულო შუა საუკუნეების საქართველოში, ქვემო ქართლში, ბარათაშვილების წინაპრები. 

ქაჩიბასძეთა ძირითადი წარმომადგენლები XV საუკუნის დოკუმენტებში ჩანან. მათი წინაპარი უნდა იყოს ფიტარეთის მონასტრის უთარიღო წარწერაში მოხსენიებული ქავთარ ქაჯიფაჲსძე, გიორგი მეფის (სავარაუდოდ, გიორგი V ბრწყინვალის) ამირეჯიბი, რომელსაც განუახლებია ეს ტაძარი, აუშენებია ღვთისმშობლის ეკლესია და შეუწირავს მისთვის „ხმლით მონაგები“ სოფელი ტანძია და თევდორეწმინდა. XV საუკუნის მოღვაწეთაგან ცნობილია მეფის სალაროს მოლარე ბარათა „დიდი“ ქაჩიბასძე (ჩანს 1425-1461), მისი მეუღლე თინათინი და შვილები — დავითი (ჩანს 1425-1479), ლაპა და გერმანოზი. დავითს, რომელიც ასევე მოლარის სახელოს ფლობდა, ჰყავდა მეუღლე შუენიერი და შვილები — ლაპა, ბარათა, სურამელი და ქავთარი. ქავთარ დავითს ძე ქაჩიბასძე და მისი ზოგიერთი სახლიკაცი XV საუკუნის მიწურულიდან უკვე ბარათაშვილებად იხსენიებიან.    

ისტორიკოს სიმონ ჯანაშიას ვარაუდით ქაჩიბასძეები ჯიქეთის გავლენიანი საგვარეულოს, გეჩბების ერთ-ერთი შტოა, რომელიც აფხაზეთიდან ქართლში და XIII საუკუნისთვის ალგეთის ხეობაში დამკვიდრებულან. სხვა მოსაზრებით (კ. თუმანოვი, გ. ალასანია, ქ. ქუთათელაძე) ქაჩიბასძეები ბაღვაშ-ორბელთა შთამომავლები არიან — გ. ალასანიას აზრით, ქავთარ ივანეს ძის ხაზით.  

## ლიტერატურა 
* ბარათაშილთა გენეალოგია // შრომები : ტ. 2 / სიმონ ჯანაშია. - თბილისი, 1952. - გვ. 464-481.
* ბარათაშვილების წარმომავლობისათვის // ალასანია გიული, „ანალები“, 2002, №2, გვ. 10-15.
* პირთა ანოტირებული ლექსიკონი : IV / რედ.: ელენე ცაგარეიშვილი. თბილისი : არტანუჯი , 2007, გვ. 360-361.
* ქვემო ქართლი: პოლიტიკური ისტორიის საკითხები / ქეთევან ქუთათელაძე. თბილისი: მთაწმინდელი, 2001.
* Toumanoff, Cyril, Manuel de généalogie et de chronologie pour l’histoire de la Caucasie chrétienne (Arménie, Géorgie, Albanie), Éd. Aquila, Rome, 1976, გვ. 359-360.

კატეგორია:საქართველოს ფეოდალური საგვარეულოები
მიაგის პრეფექტურა

thumb|მიაგი იაპონიის რუკაზე
**მიაგის პრეფექტურა** (იაპ. 宮城県 — მიაგი-კენ) — იაპონიის პრეფექტურა, მდებარეობს ტოჰოკუს რეგიონში. პრეფექტურის ცენტრია ქალაქი სენდაი.

## ლიტერატურა 
* Nussbaum, Louis-Frédéric and Käthe Roth. (2005). *Japan encyclopedia.* Cambridge: Harvard University Press. 10-ISBN 0-674-01753-6; 13-ISBN 978-0-674-01753-5; OCLC 58053128
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691

## რესურსები ინტერნეტში 
* მიაგის პრეფექტურის ოფიციალური საიტი 
* მიაგის პრეფექტურის ოფიციალური საიტი  

კატეგორია:ტოჰოკუს რეგიონის პრეფექტურები
პრეფექტურა

**პრეფექტურა** —  პრეფექტის კანცელარია ან ადმინისტრაციულ-ტერიტორიული ერთეულის მმართველობის ორგანო ზოგიერთ კაპიტალისტურ ქვეყანაში. 1991-1992 წწ. პრეფექტურები არსებობდა საქართველოს ტერიტორიაზეც.

## იხილეთ აგრეთვე 
*პროვინცია

კატეგორია:ადმინისტრაციულ-ტერიტორიული ერთეულები
პოლიცია

**პოლიცია** () — საგანგებო სამართალდამცავი სახელმწიფო სტრუქტურების სისტემა. პოლიციის ხელთ არის შეიარაღებული რაზმები, რომელთა ამოცანაა წესრიგისა და არსებული საზოგადოებრივი და სახელმწიფო წყობილების დაცვა.

საპოლიციო სისტემა შეიძლება იყოს ცენტრალიზებული (საფრანგეთი, ავსტრია, საქართველო) ან დეცენტრალიზებული (აშშ, გაერთიანებული სამეფო, გერმანია). იმ ქვეყნებში, სადაც სახელმწიფო ძალაუფლება გადანაწილებულია სამ შტოს შორის, პოლიცია განეკუთვნება აღმასრულებელ შტოს, თუმცა დანაშაულის გამოძიების, მიზერული ადმინისტრაციული სამართალდარღვევის შემთხვევაში სადამსჯელო გადაწყვეტილების მიღებისა და სხვა ფუნქციების გამო იგი ასევე მჭიდრო კავშირშია სასამართლო შტოსთან.

## პოლიციურ სამსახურთა დასახელებები ქვეყნების მიხედვით 
* ავსტრია: Polizei
* აზერბაიჯანი: Polis
* ალბანეთი: Polici
* არაბული ქვექნები:شُرْطة [ʃurṭa]/[შურტ.ა]
* სომხეთი: Ոստիկանություն [vostikanutʰjún]/[ვოსტიკანუტʰჲუნ]
* ბელარუსი: Мiлiцыя
* ბულგარეთი: Полиция
* ბრაზილია: Polícia
* გაერთიანებული სამეფო: Police
* უნგრეთი: Rendőrség [რენდიოːრშეːგ]
* ვიეტნამი: Công an
* გალისია: Policía
* გერმანია: Polizei
* საბერძნეთი: Αστυνομία [ასტინომია]
* საქართველო: პოლიცია 
* დანია: Politi
* ისრაელი: משטרת ישראל [miʃtéret Jisraél]/[მიშტერეტ ჲისრაელ]
* ინდოეთი: पुलिस [Pulisa]
* ინდონეზია: Polisi
* ირანი: پلیس [pʰolîs]
* ირლანდია: An Garda Síochána
* ისლანდია: Lögregla
* ესპანეთი: Policía
* იტალია: Polizia
* ყაზახეთი: Полиция
* ჩინეთი: 警察 [ძინჩა]
* კორეა: 경찰 [კიონჩჰალ]
* ლატვია: Policija
* ლიეტუვა: Policija
* ჩრდილოეთი მაკედონია: Полиција
* მალაიზია: Politsiya
* მალტა: Pulizija
* მოლდოვეთი: Poliţia
* მონღოლეთი: Цагдаа
* ნიდერლანდები: Politie
* ნორვეგია: Politi
* პოლონეთი: Policja
* პორტუგალია: Polícia
* რუმინეთი: Poliţia
* რუსეთი: Полиция
* საქართველო: პოლიცია 
* სერბეთი: Полиција
* სლოვაკეთი: Polícia
* სლოვენია: Policija
* აშშ: Police
* სომალი: Booliis
* ტაილანდი: เจ้าหน้าที่ตำรวจ
* თურქეთი: Polis
* თურქმენეთი: Polisiýa
* უზბეკეთი: militsiya (მილიცია)
* უკრაინა: Поліція
* ფილიპინები: Pulis
* ფინეთი: Poliisi
* საფრანგეთი: Police
* ხორვატია: Policija
* ჩეხეთი: Policie
* შვედეთი: Polisen
* ესტონეთი: Politsei
* სამხრეთ აფრიკის რესპუბლიკა: Polisie
* იაპონია: 警察 [კეჲსაცუ]

კატეგორია:პროფესიები
ტაქსი

thumb|ლონდონის ტაქსი
**ტაქსი** (ფრანგულიდან Taximètre „ფასის მრიცხველი“, მოგვიანებით დაერქვა თვით მანქანასაც) — საზოგადოებრივი ტრანსპორტის საშუალება, ავტომობილი, რომელიც გამოიყენება მგზავრების გადასაყვანად და ტვირთის გადასატანად ნებისმიერ მითითებულ ადგილას მანქანის მრიცხველზე (ტაქსინეტრი) ნაჩვენები საფასურის გადახდით. ხანდახან ფასზე მოლაპარაკება წინასწარ ხდება მძღოლთან. 

## რესურსები ინტერნეტში 
* Prime Time Investigates

კატეგორია:ტრანსპორტი
სხეული

**სხეული** — ცოცხალი ორგანიზმის განუყოფელი ფიზიკური მასალა. სიტყვას „სხეული“ ხშირად იყენებენ გარეგნობის, ჯანმრთელობის საკითხებსა და სიკვდილთან დაკავშირებით. ცოცხალი ორგანიზმის სხეულს ფიზიოლოგია შეისწავლის.

კატეგორია:ფიზიოლოგია
კატეგორია:ადამიანი
სათვალთვალო ბორბალი

[მინი|ეშმაკის ბორბალი ოქტობერფესტზე, [მიუნხენი|მიუნხენში.]]
**სათვალთვალო ბორბალი** (პოპულარულად „*ეშმაკის ბორბალი*“) — ატრაქციონი, დიდი ზომის ვერტიკალურად აღმართული ბორბალის სახით, რომლის გარსზე მიმაგრებულია კაბინები მგზავრთათვის. სათვალთვალო ბორბალი, როგორც წესი, გასართობი პარკების განუყოფელი ნაწილია.

მსოფლიოს უდიდესი სათვალთვალო ბორბალია 165 მეტრი სიმაღლის „სინგაპურის მფრინავი“, სინგაპურში. ამუშავდა 2008 წლის 11 თებერვალს, ხოლო საჯაროდ გაიხსნა იმავე წლის 1 მარტს. მანამდე რეკორდსმენი იყო 160 მეტრით „ნანჩანის ვარსკვლავი“, ქალქ ნანჩანში, ძიანსის პროვინცია, ჩინეთი, რომელიც 2006 წლის მაისში გაიხსნა. უფრო ადრე კი - ლონდონის თვალი 135 მ-ით. გაიხსნა 1999 წლის 31 დეკემბერს, ახალი ათასწლეულის მიჯნაზე.

## მსოფლიოს უმაღლესი სათვალთვალო ბორბლები დროის განმავლობაში 
**პერიოდი**

ImageSize = width:900 height:258
PlotArea = left:180 bottom:99 top:0 right:10
Alignbars = justify
DateFormat = dd/mm/yyyy
Period = from:01/01/1890 till:02/01/2013
TimeAxis = orientation:horizontal format:yyyy

Colors =
 id:tallestever value:blue legend:მისი&nbsp;დასრულების&nbsp;დროს&nbsp;მსოფლიოში&nbsp;უმაღლესი
 id:tallestextant1 value:pink legend:მსოფლიოს&nbsp;უმაღლესი&nbsp;1920-1985&nbsp;წლებში
 id:tallestextant2 value:green legend:მსოფლიოს&nbsp;უმაღლესი&nbsp;1985-1989&nbsp;წლებში

Legend = orientation:vertical position:bottom columns:1

ScaleMajor = increment:5 start:1890
ScaleMinor = increment:1 start:1891

LineData =
 at:01/01/1893 color:blue layer:back
 at:01/01/1895 color:blue layer:back
 at:01/01/1900 color:blue layer:back
 at:01/01/1920 color:pink layer:back
 at:01/01/1985 color:green layer:back
 at:01/01/1989 color:blue layer:back
 at:01/01/1997 color:blue layer:back
 at:01/01/1999 color:blue layer:back
 at:01/01/2000 color:blue layer:back
 at:01/01/2006 color:blue layer:back
 at:01/01/2008 color:blue layer:back

BarData =
 bar:Singapore text:"სინგაპურის მფრინავი - 165 მ"
 bar:Star text:"ნანჩანგის ვარსკვლავი - 160 მ"
 bar:London text: "ლონდონის თვალი - 135 მ"
 bar:Daikanransha text:"დაიკანრანშა - 115 მ"
 bar:Tempozan text:"ტემპოზანის სათვალთვალო ბორბალი - 112.5 მ"
 bar:Cosmo text:"კოსმო საათი 21 - 107.5 / 112.5 მ"
 bar:Grande text:"გრანდ-როუ-დე-პარიზი - 100 მ"
 bar:Great text:"დიდი ბორბალი - 94 მ"
 bar:Techno text:"ტექნოსტარი/ტექნოკოსმოსი- 85 მ"
 bar:Ferris text:"ორიგინალური სათვალთვალო ბორბალი - 80.4 მ"
 bar:Wiener text:"გამარჯვებული რიზენრადი - 64.75 მ"

PlotData=
 width:10 textcolor:black align:left anchor:from shift:(10,-4)
 bar:Singapore from:01/01/2008 till:end color:tallestever
 bar:Star from:01/01/2006 till:end color:tallestever
 bar:London from:01/01/2000 till:end color:tallestever
 bar:Daikanransha from:01/01/1999 till:end color:tallestever
 bar:Tempozan from:01/01/1997 till:end color:tallestever
 bar:Cosmo from:01/01/1989 till:end color:tallestever
 bar:Grande from:01/01/1900 till:01/01/1920 color:tallestever
 bar:Great from:01/01/1895 till:01/01/1907 color:tallestever
 bar:Techno from:01/01/1985 till:01/01/2009 color:tallestextant2
 bar:Ferris from:01/01/1893 till:01/01/1906 color:tallestever
 bar:Wiener from:01/01/1897 till:end color:tallestextant1

კატეგორია:ატრაქციონები
*
ლონდონის თვალი

thumb|300px|ლონდონ-აი
**ლონდონის თვალი** (ინგლ. London Eye, აგრეთვე ცნობილი როგორც Millennium Wheel – ათასწლეულის ბორბალი) — ყველაზე მაღალი სათვალთვალო ბორბალია ევროპაში (135 მ) და ყველაზე პოპულარული ფასიანი ტურისტული ღირსშესანიშნაობა გახდა დიდ ბრიტანეთში, რომელსაც წელიწადში 3 მილიონი ადამიანი სტუმრობს.

1999 წელს აგების მომენტში ლონდონის თვალი ყველაზე მაღალი ეშმაკის ბორბალი იყო მსოფლიოში, თუმცა 2006 წლის მაისში მას ჯერ ნანჩანის ვარსკვლავმა (160 მ), ხოლო 2008 წლის თებერვალში კი სინგაპურის მფრინავმა (165 მ) გაუსწრო. თუმცა მისი ოპერატორები მას დღემდე მოიხსენიებენ, როგორც მსოფლიოს უმაღლეს ცალმხრივად დამაგრებულ სათვალთვალო ბორბალს (ვინაიდან მთელი კონსტრუქცია ეყრდნობა A-ფორმის საბჯენებს ცალი მხრიდან).

ლონდონის თვალი მდინარე ტემზის სამხრეთ სანაპიროზე დგას უესტმინსტერისა და ჰანგერფორდის ხიდებს შორის.

## რესურსები ინტერნეტში
* 
*ლონდონის თვალის შესახებ 

კატეგორია:ლონდონის ღირსშესანიშნაობები
კატეგორია:სათვალთვალო ბორბლები
დაიან ფონ ფურშტენბერგი

thumb|right|დაიან ფონ ფურშტენბერგი
**დაიან ფონ ფურშტენბერგი** (Diane von Fürstenberg; დაბ. სახელი დიან სიმონ მიშელ ჰალფინი; დ. 31 დეკემბერი, 1946, ბრიუსელი, ბელგია) — ებრაელი ამერიკელი მოდის დიზაინერი, განთქმული მისი ხელწერის შემოსახვევი კაბით.

დაიაბადა მდიდარი ებრაელის ოჯახში. მამამისი ლეონ ჰალფინი წარმოშობით რუსი-ებრაელი იყო, რომელმაც მეორე მსოფლიო ომი შვეიცარიაში გაატარა, დედამისი კი წარმოშობით ბერძენი-ებრაელი ლილიან ნამიასი, რომელიც ჰოლოკოსტს გადაურჩა. დაიან ფონ ფურშტენბერგი ეკონომიკას სწავლობდა ჟენევის უნივერსიტეტში.

## რესურსები ინტერნეტში
* ენციკლოპედია „ბრიტანიკა“

კატეგორია:ამერიკელი მოდის დიზაინერები
კატეგორია:დაბადებული  31 დეკემბერი
კატეგორია:დაბადებული 1946
კატეგორია:ფრანგი მოდის დიზაინერები
კატეგორია:ცოცხალი ადამიანები
პტოლემე IV

[thumb|[ოქტადრაქმა პტოლემეოს IV-ის გამოსახულებით, ბრიტანეთის მუზეუმი.]]
**პტოლემე IV ფილოპატორი** () — ეგვიპტის მმართველი პტოლემეების დინასტიიდან ქვეყანას მართავდა ძვ. წ. 221-204 წწ. ძვ. წ. 221-217 წწ. სელევკიდებთან ომი პტოლემე IV-სთვის გამარჯვებით დასრულდა. რაფიასთან ფარაონმა გაანადგურა ანტიოქ III დიდის არმია (ძვ. წ. 223-187 წწ.), თუმცა შემდეგ სირიის მეფემ რამდენიმეჯერ დაამარცხა იგი და პალესტინაზე საკუთარი მმართველობა დააწესა. შესაბამისად, სელევკიდებთან ომის პერიოდში პტოლემეოსმა სირიის თითქმის ყველა სამფლობელო დაკარგა.

## ლიტერატურა
კატეგორია:ეგვიპტის ფარაონები
უსეინ ბოლტი

**უსაინ ბოლტი** (; დ. 21 აგვისტო, 1986) — იამაიკელი სპრინტერი, მიმდინარე მსოფლიო რეკორსდმენი 100 მეტრზე სპრინტში (9,58 წმ), ასევე მსოფლიოს იუნიორი და იამაიკის რეკორდის მფლობელი 200 მ-ზე სირბილში (19,75 წმ). მისმა სახელმა და მიღწევებმა სპრინტში მას „ელვისებური ბოლტის“ მეტსახელი მოუხვეჭა.

## რესურსები ინტერნეტში
*
*ქრონოლოგია *The Daily Telegraph*-ზე

## სქოლიო
კატეგორია:იამაიკელი სპორტსმენები
კატეგორია:დაბადებული 1986
კატეგორია:დაბადებული 21 აგვისტო
კატეგორია:ცოცხალი ადამიანები
კატეგორია:ოლიმპიური თამაშების ოქროს მედალოსნები
ანტიოქე III დიდი

thumb|ვერცხლის მონეტა ანტიოქე III-ის პროფილით.
**ანტიოქე III დიდი** (ძვ. წ. 242 - 187) – სელევკიდების ელინისტური სახელმწიფოს – სირიის მეფე. სელევკე II-ის ძე.  მეფობდა ძვ. წ. 223 წლიდან.   მის დროს სელევკიდების სამეფომ ჯერ დიდ პოლიტიკურ ძლიერებას მიაღწია, შემდგომ კი დაკნინდა. ძვ. წ. 220 წელს ჩაახშო მიდიის სატრაპის მოლონისა და მისი ძმის ალექსანდრეს აჯანყება. ძვ. წ. 219-217 წლებში იბრძოდა ეგვიპტის წინააღმდეგ, დაიპყრო ფინიკია და პალესტინა, მაგრამ რაფიასთან ბრძოლაში (ძვ. წ. 217 წ.) დამარცხდა და დაკარგა ყველა მონაპოვარი. ძვ. წ. 212-205 წლებში ილაშქრა აღმოსავლეთში და თავის გავლენას დაუმორჩილა პართიისა და ბაქტრიის სამეფოები. ძვ. წ. 203 წელს მაკდონიის მეფე ფილიპე V-სთან ერთად ეგვიპტეს წაართვა პალესტინა; შეეცადა მცირე აზიის ქალაქებისა და თრაკიის დამორჩილებასაც, რამაც მის წინააღმდეგ აამხედრა პერგამონის სამეფო და როდოსი. კოალიციას მიემხრო რომის რესპუბლიკა (სირიის ომი ძვ. წ. 192-188 წწ.) ანტიოქე დამარცხდა ჯერ საბერძნეთში, ხოლო ძვ. წ. 190 წელს მცირე აზიაში, ქალაქ მაგნესიასთან. ძვ. წ. 188 წელს, რომსა, მის მოკავშირეებსა და ანტიოქეს შორის დაიდო ხელშეკრულება, რომელმაც ძალზე დაასუსტა სელევკიდების სამეფო და მეორეხარისხოვან სახელმწიფოდ აქცია. ანტიოქე მოკლეს ელემაისში ადგილობრივი ტაძრის გაძარცვის დროს.

## ლიტერატურა
კატეგორია:სირიის მმართველები
კატეგორია:სელევკიდები
კატეგორია:დაბადებული ძვ. წ. 242
კატეგორია:გარდაცვლილი ძვ. წ. 187
ჟაბო

**ჟაბო** () — პერანგის საყელოზე მოვლებული ბაფთა ან მარმაში. მოდაში იყო XVIII საუკუნეში. ჟაბო შეიძლება ასევე იყოს მარმაშის ან მსუბუქი ქსოვილის გაწყობილობა ქალის ზედატანზე ან კაბაზე.

კატეგორია:ტანსაცმელი
მაქსიმილიან ფონ ბადენი

**პრინცი მაქსიმილიან ფონ ბადენი** (; დ. 10 ივლისი, 1867 — გ. 6 ნოემბერი, 1929) — გერმანელი სამხედრო და პოლიტიკოსი, გენერალი, ბადენის დიდი ჰერცოგის ფრიდრიხ II ბიძაშვილი და მემკვიდრე. გერმანიის იმპერიის რაიხსკანცლერი 1918 წელს. 

## Titles, styles and honours
### Titles and styles
* **10 July 1867 – 8 August 1928**: *His Grand Ducal Highness* Prince Maximilian of Baden
* **9 August 1928 – 6 November 1929**: *His Royal Highness* The Margrave of Baden

;Foreign
* : Grand Cordon of the Order of Leopold
* : Grand Cross of the Order of St. Alexander
* : Knight of the Order of the Elephant - 10 July 1900
* : Grand Cross of the Order of Prince Danilo I
* : Grand Cross of the Order of St. Olav
* : Knight of the Order of St. Andrew the Apostle the First-Called
* : Knight of the Order of the Seraphim - 24 April 1902

## სქოლიო 
კატეგორია:გერმანიის იმპერია
კატეგორია:გერმანიის კანცლერები
კატეგორია:გერმანიის რაიხსკანცლერები
კატეგორია:გერმანელი პოლიტიკოსები
კატეგორია:გერმანელი სამხედრო მოღვაწეები
კატეგორია:დაბადებული 10 ივლისი
კატეგორია:დაბადებული 1867
კატეგორია:გარდაცვლილი 6 ნოემბერი
კატეგორია:გარდაცვლილი 1929
კატეგორია:წმინდა ანდრია პირველწოდებულის ორდენის კავალრები
ჟაკარდული ქსოვილი

**ჟაკარდული ქსოვილი** — მსხვილსახეებიანი ქსოვილი. მისი სახელწოდება მომდინარეობს საქსოვი მანქანის გამომგონებლის — ფრანგი მექანიკოსის, ჟაკარდის სახელიდან.

კატეგორია:ტექსტილი
პრეფექტი

**პრეფექტი** — დეპარტამენტის სათავეში მდგომი თანამდებობის პირი საფრანგეთში. ზოგიერთ კაპიტალისტურ ქვეყანაში — პოლიციის უფროსი. ძველ რომში ეს სიტყვა გამოიყენებოდა ზოგიერთი ადმინისტრაციული და სამხედრო თანამდებობის აღნიშვნისთვის.

## რესურსები ინტერნეტში
*კათოლიკური იერარქია

კატეგორია:წოდებები
კატეგორია:ძველი რომი
კატეგორია:სამხედრო წოდებები
ჟაკერია

მინი|მარჯვნივ|250პქ|ჟაკერია
**ჟაკერია** (, Jacques bon homme-იდან „გულუბრყვილო ჟაკი“, ასე ეძახდნენ გლეხებს დაცინვით თავად-აზნაურები) — გლეხთა დიდი ანტიფეოდალური აჯანყება ჩრდილოეთ საფრანგეთში 1358 წლის მაისსა და ივნისში. ჟაკერიის მიზეზი იყო ეკონომიკური კოლაფსი, გამოწვეული ასწლიანი ომის შედეგად, საგადასახადო ტვირთი და ასევე შავი ჭირის ეპიდემია, რომელმაც იმსხვერპლა მოსახლეობის მესამედზე მეტი.

## წინარე ისტორია
ჟაკერიას წინ უსწრებდა საფრანგეთის მეფე ჟან II კეთილის პუატიეს ბრძოლაში, ინგლისელთა მიერ მისი დატყვევება და პარიზის აჯანყება (1357-1358 წწ.), რომლის შედეგადაც დედაქალაქში 1358 წლის თებერვლიდან ძალაუფლება ხელთ იგდეს  შეძლებულმა მოქალაქეებმა ვაჭართა პრევოს ეტიენ მარსელის მეთაურობით. საფრანგეთის დროებითი განმგებელი პარიზიდან გაქცეული დოფინი შარლი მშიერ ბლოკადაში აქცევდა რევოლუციურ პარიზს. ჟაკერიის უშუალო მიზეზად მეფის ტყვეობიდან გამოსყიდვის მიზნით შემოღებული ახალი ფულადი გადასახადი და ციხესიმაგრების არდგენასთან დაკავშირებული ბეგარა იქცა.

## აჯანყების მსვლელობა
აჯანყება დაიწყო 1358 წლის 28 მაისს ბოვეზის ოლქში მდებარე სოფ. სენ-ლე-დ’ესერანში და მოიცვა ილ-დე-ფრანსი, პოკარტიე, პონტიე, ქვემო ნორმანდია, შამპანი და სხვა. ქალაქების დემოკრატიული ფენები თანაუგრძნობდნენ ჟაკერიას, მაგრამ შეძლებული მოქალაქეები, რომელთაც ქალაქებში ძალაუფლება ეპყრათ, გლეხთა აჯანყებას მტრულად შეხვდნენ და მას მხარი არ დაუჭირეს. უდიდეს სიძლიერეს ჟაკერიამ მიაღწია ბოვეს ოლქსა და ქალაქების კლერმონის, კომპიენისა და სანლისის მიდამოებში, სადაც მოქმედებდა  ამბოხებულთა უდიდესი რაზმი ბოვეს ოლქის სოფელ მელოს მცხოვრების გილიომ კალის მეთაურობით. მოძრაობა სტიქიურ ხასიათს ატარებდა, ხალხი ცუდად იყო შეიარაღებული. გილიომ კალმა დახმარებისათვის მიმართა პარიზის აჯანყების ხელმძღვანელს ეტიენ მარსელს, რომელმაც გლეხებს ყოველგვარი დახმარება აღუთქვა, მაგრამ მას შემდეგ, რაც პარიზელთა რაზმებმა გლეხებთან ერთად რამდენიმე ციხე დაანგრიეს, პარიზელები უკან დაბრუნდნენ და ბედის ანაბარა მიატოვეს გლეხები.

1358 წლის 10 ივნისს სოფელ მელოსთან მოხდა გადამწყვეტი ბრძოლა გილიომ კალის რაზმსა და საფრანგეთის თავადაზნაურობის მიერ მიმხრობილი შარლ ბოროტის ფრანგი და ნავარელი ვასალების და დაქირავებული ინგლისელი ჯარისკაცებისაგან შემდგარ რაზმებს შორის. ბრძოლის წინ გილიომ კალი ფეოდალებმა ვერაგულად დაატყვევეს და უმეთაუროდ დარჩენილი რაზმი გაანადგურეს. ფეოდალებმა საშინელი სისასტიკით ჩაახშეს აჯანყება.

## ლიტერატურა
## რესურსები ინტერნეტში
* ჟაკერია. ასწლიანი ომის კომენტარები. 

კატეგორია:1358
კატეგორია:აჯანყებები საფრანგეთში
კატეგორია:საფრანგეთი შუა საუკუნეებში
ევროპის საფეხბურთო ჩემპიონატი 2008: ფინალი

**უეფა ევრო 2008–ის ფინალი** — ევრო 2008-ის ფინალური ტურნირის დასკვნითი მატჩი. გაიმართა 2008 წლის 29 ივნისს ერნსთ–ჰაპელის სტადიონზე, ვენაში, ავსტრია და გამოვლინდა უეფა ევრო 2008–ის გამარჯვებული. ევროპის 2008 წლის საფეხბურთო ევროპის ჩემპიონატის ფინალურ მატჩში ესპანეთის ნაკრებმა გერმანიის ეროვნულ ნაკრები 1:0 დაამარცხა და 1964 წელს მოგებული ფინალის შემდეგ, ჩემპიონობა მეორედ იზეიმა. ლუის არაგონესის გუნდის ფეხბურთელებმა მთელი ტურნირი დაუმარცხებლად განვლეს, ეს კი 1984 წლის ჩემპიონატის შემდეგ, როდესაც ტრიუმფს საფრანგეთმა მიაღწია, პირველად მოხდა.

## გზა ფინალამდე
| style="background:#c1e0ff;"|საბოლოო მდგომარეობა
| colspan="2" style="text-align:center;"|

|-  style="vertical-align:top; background:#c1e0ff;"
|მოწინააღმდეგე
|შედეგი
||პლეი-ოფი
|მოწინააღმდეგე
|შედეგი
|-
|align=left|
|3–2
| style="background:#c1e0ff;"|მეოთხედფინალები
|align=left|
|0–0 (დ.დ.) (4–2 პენალტების სერია)
|-
|align=left|
|3–2
| style="background:#c1e0ff;"|ნახევარფინალები
|align=left|
|3–0
|}

## ფინალი
ესპანეთის ნაკრებმა ჯგუფში რუსეთს, შვედეთსა და საბერძნეთს აჯობა, ფინალამდე კი გზიდან იტალია და იგივე რუსეთი ჩამოიტოვ. მათი უპირატესობა ევრო-2008-ს ფინალურ მატჩშიც აშკარა იყო, როდესაც მათ გერმანიის ეროვნულ გუნდს აშკარად აჯობეს. გერმანიამ ვერცერთი საგოლე მომენტი ვერ შექმნა. ჩემპიონატის ბომბარდირის, დავიდ ვილიას არყოფნაში, არაგონესმა ერთადერთ გამოკვეთილ ფორვარდად ფერნანდო ტორესი გაამწესა, თუმცა, ამით ესპანელთა შეტევებს სიმწვავე არ დაჰკლებია. იგი თანაგუნდელთა ლამის ყველა პასს იღებდა და არცთუ დამაჯერებლად მოთამაშე გერმანელი მცველები მუდმივ დაძაბულობაში ჰყავდა. მოგვიანებით ფინალის საუკეთესო მოთამაშედ დასახალებული ტორესის დაუცხრომლობამ შედეგი მატჩის 33-ე წუთზე გამოიღო, როდესაც მან ლამი უკან მოიტოვა, შემდეგ კი აშკარად დაუფიქრებლად გამოსულ ლემანსაც აჯობა და ბურთი კარში გადაგზავნა.

ყველანაირი ლოგიკით, გოლის შემდეგ ლიოვის ფეხბურთელებს უფრო აქტიური თამაში უნდა გაეჩაღებინათ, თუმცა, გერმანიამ ეს ვერ შეძლო. მე-2 ტაიმის დასაწყისში ისინი ტერიტორიულ უპირატესობას კი დაეუფლნენ, თუმცა კასილასის კარამდე მიახლოება ძველებურად უჭირდათ.

ტრავმირებული ბალაკი კარგად ვერ თამაშობდა, ჰიცლშპერგერისა და ფრინგსის მონდომება კი იმისთვის საკმარისი არ აღმოჩნდა, რომ შედარებით აქტიური შვაინშტაიგერისთვის მხარი აებათ. ამის ფონზე ხავისა და ინიესტას კომბინაციურმა თამაშმა აჯობა გერმანელების ნახევარდაცვას. ესპანელმა ჩამშლელმა მარკოს სენამ ფინალშიც უდიდესი სამუშაო გასწია და პირველი წარმოშობით ბრაზილიელი ფეხბურთელი გახდა, რომელმაც ევროპის ჩემპიონობა იზეიმა. მცველმა სერხიო რამოსმა საკუთარი აქტიურობის წყალობით, მარჯვენა ფლანგიდან არაერთი ხიფათი შექმნა გერმანიის კართან.

## თამაშის დეტალები
|
|valign="top" width="50%"|

|}

### სტატისტიკა
;**პირველი ტაიმი**

;**მეორე ტაიმი**

;**საერთო**

## რესურსები ინტერნეტში
* UEFA Full Time Report
* UEFA Full Time Statistics 

## სქოლიო
კატეგორია:ევროპის საფეხბურთო ჩემპიონატი 2008
გენერალი

**გენერალი** () — უმაღლესი ოფიცრების სამხედრო წოდება არმიაში.

ტერმინი სათავეს იღებს ლათინური სიტყვიდან *Generalis* (მთავარი, უფროსი), პირველად შემოიღეს საფრანგეთში მეთექვსმეტე საუკუნეში.

საქართველოს შეიარაღებულ ძალებში დაწესებულია გენერალთა წოდებები: ბრიგადის გენერალი, გენერალ-მაიორი, გენერალ-ლეიტენანტი და არმიის გენერალი. ყოფილ საბჭოთა კავშირში დაწესებული წოდებები იყო: გენერალ-მაიორი, გენერალ-ლეიტენანტი, გენერალ-პოლკოვნიკი და არმიის გენერალი.

## არმიის გენერლის ნიშნები 

Image:CDN-Army-Gen-Shoulder.svg      |გენერალი(კანადის არმია)
File:Insignia of general of colombian army.svg|გენერალი (კოლუმბიის არმია)
File:Grae2.png                       |*გენერალ დე ეხერსიტო*(ეკვადორის არმია)
File:General-Finland.jpg             |*კენრაალი* (ფინეთის არმია)
File:Général d'armée-green.svg       |*ჟენერალი*(საფრანგეთის არმია)
File:341-General.png                 |გენერალი ბუნდესვერი, გერმანია
Image:Army-GRE-OF-09.svg             |*სტრატეგოსი*(საბერძნეთის არმია)
Image:Arteshbod.png                  |*არტეშბოდი*(ირანის ისლამისტური რესპუბლიკის არმია)
Image:IDF_aluf.svg                   |*ალუფი*(ცაჰალი)
image:IT-Army-OF9a.svg               |*გენერალი*(იტალიიის არმია)
File:General-arm.png                 |გენერალი(მაკედონიის რესპუბლიკის არმია)
File:Gral sedena.gif                 |გენერალი(მექსიკის არმია)
Image:Nl-landmacht-generaal.svg      |*გენერალი*(ნიდერლანდის სამეფო არმია)
File:Philippine army General.jpg     |*ჰენერალი*(ფილიპინების არმია)
File:Army-POL-OF-09.svg              |*გენერალი*(პოლონეთის სახმელეთო ძალები)
Image:22 - General.svg               |*გენერალი*(პორტუგალიის არმია)
Image:RO-Army-OF9.png                |გნერალი(რუმინეთის სახმელეთო ძალები)
File:RAF_A_F9GenArmy_after2013.png            |გენერალი(რუსეთის შეიარაღებული ძალები)
Image:3 kov - general pukovnik.gif   |გენერალი(სერბეთის სამხედრო ძალები)
Image:SWE-General.png                |გენერალი(შვედეთის არმია)

## იხილეთ აგრეთვე 
*გენერალისიმუსი
*სიოგუნი

## ლიტერატურა
## რესურსები ინტერნეტში 
*Generals of World War II
*Schema-root.org: US Generals 

კატეგორია:სამხედრო წოდებები
მოსკოვის ქართული სტამბა

**მოსკოვის ქართული სტამბა** — მოსკოვის ჯვართამაღლების მონასტრის ქართული სტამბა, რომელიც დააარსა მიტროპოლიტმა ათანასე თბილელმა 1762 წელს. სტამბაში ძირითადად ქართული საეკლესიო-საღვთისმსახურო წიგნები იბეჭდებოდა. 1763 წელს აქ დაისტამბა „დაუჯდომელი“, 1764 წელს — „დავითნი“, 1765 წელს — „სამოციქულო“, 1766 წელს — „სახარება გამოკრებული“, 1767 წელს — „პარაკლისი“, 1768 წელს — „დავითნი“, „ლოცვანი“ და „ჟამნი“. ეს წიგნები გამოირჩევა მაღალმხატვრული ტექნიკური გაფორმებით; ფერადი საღებავებით ნაბეჭდი დეკორატიული თავი ასოები, ორ-, სამოთოლა ყვავილებიან ჩარჩოებში ჩასმული გვერდები, ბიბლიურ პირთა ესტამპები და სხვა მოსკოვის ქართული სტამბაში დაბეჭდილი წიგნების მაღალ საგამომცემლო კულტურაზე მეტყველებს. ათანასე თბილელის გარდა აქ მოღვაწეობდნენ ცნობილი ქართველი მწიგნობრები აბრამ ურიაყოფილი, დიმიტრი ციციშვილი და სხვები. სტამბამ XVIII საუკუნის 70-იან წლებამდე იარსება.

## ლიტერატურა
* *გუგუშვილი პ.,* ქართული წიგნი, 1629-1929, თბ., 1929;
* *კარიჭაშვილი დ.,* ქართული წიგნის ბეჭდვის ისტორია (XVII-XVIII სს.), თბ., 1929;
* *ჭიჭინაძე ზ.,* ქართული სტამბა 1627-1916, თბ., 1916;

კატეგორია:ქართული სტამბები
შონ პოლი

thumb|250px|შონ პოლი
**შონ პოლი** დაიბადა იამაიკის დედაქალაქ კინგსტონში. მისი მშობლებიც ნიჭიერი ადამიანები იყვნენ. დედა განთქმული მხატვარი იყო. დედამისი წარმოშობით აფრიკიდან იყო, მამა კი — პორტუგალიიდან. შონ პოლის ოჯახის წევრების უმრავლესობა მოცურავეები იყვნენ. შონიც სპორტზე დადიოდა, კერძოდ წყლის ხელბურთზე.

დანსჰოლის სტილის მუსიკის სიყვარული, მისი პირველი სიყვარული იყო. თავიდან მან თავისი მუსიკალური მოღვაწეობა დიჯეობით აიწყო.

2000 წელს მან გამოუშვა პირველი ალბომი — Stage One, რომელიც მთლიანად აქცენტირებული იყო რეგის სტილზე.

2002 წელს გამოვიდა მისი მეორე ალბომი, რომლითაც მან კრიტიკსების სიმპათია დაიმსახურა. ამ ალბომში, რეგისთან ერთად იყო დანსჰოლის ელემენტებიც.

2005 წელს — The Trinity. ამ ალბომით კი მან მთელ მსოფლიოში გაითქვა სახელი. სიმღერა We Be Burnin კი ნამდვილ ჰიტად იქცა.

2009 წლის The Next Thing მისი უახლესი ნამუშეარია.

კატეგორია:დაბადებული 1973
კატეგორია:იამაიკელი მუსიკოსები
კატეგორია:იამაიკელი მომღერლები
კატეგორია:ებრაელი მუსიკოსები
კატეგორია:ცოცხალი ადამიანები
მოფიცარი

**მოფიცარი** — ფეოდალურ საქართველოში სასამართლო პროცესის მონაწილე, რომელიც ფიცით ადასტურებდა სასამართლოსათვის მნიშვნელოვან ფაქტს. უმრავლეს შემთხვევაში მოფიცარი ამაგრებდა სასამართლო პროცესში მხარის სახით მონაწილე პირის ფიცს. მოფიცარი იგივე თანამოფიცარი იყო. თანამოფიცარს, რომელსაც პროცესში მონაწილე მხარე თავისი სურვილით ირჩევდა, „შეუგდებელი“ მოფიცარი ერქვა. სასამართლოს მითითებით შერჩეული თანამოფიცარი კი „შეგდებულ“ მოფიცრად იწოდებოდა. აუცილებელი არ იყო, რომ თანამოფიცარი სადავო ფაქტის თვითმხილველი ყოფილიყო. თანამოფიცრად ჩვეულებრივ ხანშიშესული, ღვთის მორწმუნე და უმწიკვლო სახელის მქონე კაცი უნდა გამოსულიყო. ქალი თანამოფიცრად არ დაიშვებოდა.

## ლიტერატურა
კატეგორია:ძველი ქართული სამართალი
მოსხები

**მოსხები** — ისტორიულ სამხრეთ საქართველოში მცხოვრები ერთ-ერთი ძველი ქართველი ტომი. ამ ფორმით ეს სახელი გვხვდება ანტიკური ხანის ავტორებთან (ჰეკატეოს მილეტელიდან, ძვ. წ. VI საუკუნიდან, მოყოლებული). მოსხებს თვლიან ძველ აღმოსავლურ (ასურულ, ურარტულ) წყაროებში მოსხენიებული მუშქების შთამომავლებად და უფრო გვიანდელი მესხების წინაპრებად. მიჩნეულია, რომ მუშქების სამეფოს (ანუ ფრიგიის) დაცემის შემდეგ (ძვ. წ. 676) ამ ტომებმა ჩრდილოეთ-აღმოსავლეთისკენ გადაინაცვლეს და სამხრეთ-დასავლეთ საქართველოში დამკვიდრდნენ. ძვ. წ. V საუკუნეში მოსხები სამხრეთ-აღმოსავლეთ შავიზღვისპირეთის სხვა ტომებთან ერთად (ტიბარენები, მაკრონები, მოსინიკები, მარები) აქემენიდთა სპარსეთის XIX სატრაპიაში შედიოდნენ. მოსხები მონაწილეობდნენ სპარსეთის მეფის ქსერქსეს ლაშქრობაში საბერძნეთზე. ამ დროს ისინი შეიარაღებული ყოფილან მცირე ფარებით და შუბებით (ასევე იყვნენ შეიარაღებული ტიბარენები, მაკრონები და მოსინიკები).

მოსხების სახელი ეწოდება, ანტიკური მწერლობის ცნობით, მცირე კავკასიონის ერთ-ერთ განშტოებას („მოსხური მთები“). სტრაბონის (I საუკუნე) ცნობით, კოლხეთის სამეფო მდებარეობდა კავკასიონსა და მოსხურ მთებს შორის.

## ლიტერატურა 
* *Меликишвили Г. А.*, К истории древней Грузии, Тб., 1959;

კატეგორია:ქართული ტომები
Jetix

მარჯვნივ|მინი|250პქ|ჯეტიქსის ლოგო
**JETIX** (**ჯეტიქსი**) — საბავშვო ტელევიზია, რომელიც Fox-Kids-ის მიერ შეიქმნა. ამ უკანასკნელმა ვერ გაუძლო Cartoon Network-ისა და Nickelodeon-ის კონკურენციას, რის გამოც ჩამოყალიბდა ჯეტიქსი, რომლის 74 %-ს Walt Disney Company ფლობდა. ტელეკომპანია მაუწყებლობდა ისეთ ქვეყნებში, როგორებიცაა: აშშ, კანადა, დიდი ბრიტანეთი, საფრანგეთი, გერმანია, ავსტრალია და სხვა. საბოლოოდ, 2010 წლის 10 აგვისტოს ჯეტიქსი Disney Channel-მა ჩაანაცვლა. 

მას შემდეგ, რაც ტელეარხი დისნეი ჩენელმა ჩაანაცვლა რეიტინგები შესამჩნევად გაიზარდა. თავდაპირველად დისნეი იმ გადაცემების მაუწყებლობას აგრძელებდა რომლებიც მაყურებელმა ჯეტიქსის ეთერში გაიცნო, შემდეგ კი საკუთარი შოუებით ნელ-ნელა სრულიად ჩაანაცვლა ძველი გადაცემები. დისნეი ჩენელის ჰიტებია: ჰანა მონტანა, ზაკი და კოდი, ძმები ჯონასები და მიეცით სონის შანსი. 

ჯეტიქსის მაუწყებლობის გაჩერების შემდეგ, ზოგი ერთი გადაცემა სხვა საბავშვო ტელეარხებმა შეიძინეს და მაუწყებლობა გააგრძელეს, ერთ-ერთი ასეთი შემთხვევაა ნიკელოდეონის მიერ სერიალი "ტოტალი სპაისი"ს გაგრძელება.

საქართველოში Digi TV- ს აქვს პროექტი სახელწოდებით "JETIX,
JETIX PLAY და Fox KIDS. "
პროექტი შედგებოდა სამი არხიდან (ზემოთ) და მათი გადაცემა IPTV (ინტერნეტ პროტოკოლის ტელევიზია). ასე რომ, ისინი არ არიან გადამდები საკაბელო.
სააბონენტო გადასახადი შეადგენს 20 დოლარს 12 თვის განმავლობაში.

კატეგორია:სატელევიზიო ქსელები
თეოლოგია

[მინი|[ნეტარი ავგუსტინე, (354–430).]]
**თეოლოგია**, ან **ღვთისმეტყველება** () — მოძღვრება ღმერთის არსისა და ყოფის შესახებ. ღვთისმეტყველება წარმოიქმნება მხოლოდ ისეთი სწავლების ფარგლებში, როგორიცაა თეიზმი. ამიტომ, თეოლოგიაზე საუბრისას, იგულისხმება აბრაამისეული რელიგიები (იუდაიზმი, ქრისტიანობა და ისლამი). ძველი ტრადიციები, როგორიცაა, მაგალითად, ვედები, აგრეთვე განეკუთვნება თეიზმს. ქრისტიანული თეოლოგიის ძირითად დებულებათა სისტემატიზატორია ნეტარი ავგუსტინე.

## სქოლიო 

კატეგორია:თეიზმი
კატეგორია:ბერძნული სიტყვები და ფრაზები
დენიელ რედკლიფი

**დენიელ რედკლიფი** (; დ. 23 ივლისი, 1989) — ინგლისელი მსახიობი, რომელმაც სახელი გაითქვა ჰარი პოტერის ფილმების სერიის მთავარი პერსონაჟის, ჰარი პოტერის თამაშით. მისი დებიუტი ათი წლის ასაკში, 1999 წელს შედგა BBC-ის ფილმში „დევიდ კოპერფილდი“. მსახიობი ჰარი პოტერის როლზე 11 წლის ასაკში შეარჩიეს. როლის ათწლიანი თამაში 2011 წელს დასრულდა და ხსენებული პერსონაჟის განსახიერებამ რედკლიფს მსოფლიო პოპულარობა და 100 მილიონ ამერიკულ დოლარზე მეტი მოუტანა.

### „ჰარი პოტერი“ 
2000 წელს, პროდუსერმა დევიდ ჰეიმენმა, პატარა დენიელს ურჩია ბედი ეცადა და „ჰარი პოტერი და ფილოსოფიური ქვის“ ქასტინგზე მისულიყო. ხსენებული ფილმის გადაღება ჯოან როულინგის წიგნის მიხედვით იგეგმებოდა. მიუხედავად იმისა, რომ მომავალ მსახიობს ხსენებული წიგნი წანაკითხი არ ჰქონდა, ის ქასტინგზე მაინც მივიდა. რეჟისორ კრის კოლამბუსს, რომელსაც დენიელი 1999 წლის BBC-ის ფილმში უკვე ენახა, მოეწონა პატარა მსახიობი. რეჟისორმა მას რამდენიმე სცენის გათამაშება სთხოვა, საბოლოოდ კი ფილმის მთავარი პერსონაჟის შემსრულებელ მსახიობად დაამტკიცა. ჰარის როლის დენიელის მიერ განსახიერება ასევე ძალიან მოეწონა თავად წიგნის ავტორსაც, რომელმაც აღნიშნა, რომ „კოლამბუსი უკეთეს ჰარის ვერც იპოვიდა“.

ფილმი „ჰარი პოტერი და ფილოსოფიური ქვა“ (ამერიკული ვერსიით: ჰარი პოტერი და ჯადოქრის ქვა - ''Harry Potter and the Sorcerer's Stone)'' 2001 წელს გამოვიდა და გადაღებებზე დახარჯული თანხა რამდენიმე დღეში გამოიმუშავა. „ფილოსოფიურმა ქვამ“ უამრავი ბავშვისა და ზრდასრულის მოწონება დაიმსახურა. ფილმს ასევე დადებითად შეხვდნენ კრიტიკოსებიც და ფენტეზის ჟანრში ერთ-ერთ საუკეთესო შედევრად აღიარეს. პირველ ფილმს წლების მანძილზე მომდევნო შვიდი ფილმიც მოჰყვა, რომლებმაც მსახიობს უფრო და უფრო მეტი წარმატება, შემოსავალი და მსოფლიო პოპულარობა მოუტანა.

### პირადი და საჯარო ცხოვრება 
რედკლიფი ფილმების გადაღებების პარალელურად სკოლაში სწავლობდა. მართალია კლასში ის საკმაოდ ნიჭიერი ბავშვი იყო, მაგრამ ძირითად დროსა და ყურადღებას მაინც ყოველთვის გადასაღებ მოედანს უთმობდა და სწავლის მიმართ განსაკუთრებული სიბეჯითე არასდროს გამოუვლენია. რედკლიფმა ჰარი პოტერის ქასტინგზე გაიცნო თავისი საუკეთესო მეგობრები: რუპერტ გრინტი, ემა უოტსონი და ტომ ფელტონი. მიუხედავად იმისა რომ მსახიობს ჰქონდა რამდენიმე რომანი, ის ჯერჯერობით დაუქორწინებელია. რაც შეეხება მის რელიგიას, მისი დედა ინგლისელი ებრაელია, მამა კი ინგლისელი პროტესტანტი. თავად დენიელმა კი 2012 წელს ინტერვიუში განაცხადა, რომ მართალია მშობლების რელიგიას პატივს სცემს, მაგრამ თავად ათეისტია.

აღსანიშნავია, რომ რედკლიფი შემოსავლის გარკვეულ ნაწილს ქველმოქმედებაშიც ხარჯავს. ის ხშირად ეხმარება ბავშვთა ჰოსპისებსა და სხვადასხვა არასამთავრობო ორგანიზაციებს.

## ფილმოგრაფია 
## რესურსები ინტერნეტში 
* 
* DanRadcliffe.co.uk  არაოფიციალური საიტი; ნამუშევრები Warner Bros.–სთან; დენიელის პუბლიცისტი, და დენიელის ოჯახი. 
* DanRadcliffe.com  არაოფიციალური საიტი; ნამუშევრები Warner Bros.–სთან; დენიელის პუბლიცისტი, და დენიელის ოჯახი.
* დენიელ რედკლიფის ინტერვიუ ფენიქსის ორდერისთვის – TheCinemaSource.com-ზე
* დენიელ რედკლიფის შემოსავალი ჰარი პოტერის როლის თამაშისთვის 

## სქოლიო 
კატეგორია:ინგლისელი მსახიობები
კატეგორია:დაბადებული 1989
კატეგორია:დაბადებული 23 ივლისი
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
თეიზმი

**თეიზმი** ( — „ღმერთი“) — რელიგიური მოძღვრება, რომელიც ათეიზმის საწინააღმდეგოდ მიიჩნევს, რომ არსებობს განსაკუთრებული გონიერი პიროვნება — ღმერთი, რომელმაც შექმნა ქვეყანა და განაგებს მას.

## იხილეთ აგრეთვე 
*ანიმიზმი

## ლიტერატურა 
*
* *Ср. Schaden*, «Über den Gegenzatz des theistischen und pantheistischen Standpunkts» (ერლანგენი, 1848);
* *Mayer*, «Theismus und Pantheismus» (ფრაიბურგი, 1849);


კატეგორია:თეოლოგია
გიორგი ალექსიძე

**გიორგი დიმიტრის ძე ალექსიძე** (დ. 7 იანვარი, 1941, თბილისი — გ. 23 ივნისი, 2008, თბილისი) — ქართველი მოცეკვავე, ბალეტმაისტერი, პედაგოგი, საქართველოს სახალხო არტისტი (1989). ბრწყინვალების საპრეზიდენტო ორდენის კავალერი (2021).

## ბიოგრაფია
დაიბადა ცნობილი ქართველი რეჟისორი დიმიტრი ალექსიძის ოჯახში. 1960 წელს დაამთავრა მოსკოვის ქორეოგრაფიული სასწავლებელი (პედაგოგი ა. მესერერი). 1961–1962 წლებში იყო თბილისის ზაქარია ფალიაშვილის სახელობის ოპერისა და ბალეტის თეატრის სოლისტი. 1966 წელს დაამთავრა ლენინგრადის საბალეტმაისტერო განყოფილება (პედაგოგი ა. ლოპუხოვი). ამავე წელს შედგა მისი, როგორც ბალერმაისტერის, დებიუტი ლენინგრადის ფილარმონიაში (ერთაქტიანი ბალეტები რამოს, ბრიტენის, დებიუსის მუსიკაზე). 1966–1974 წლებში ალექსიძემ არაერთი ბალეტი დადგა ლენინგრადის ოპერისა და ბალეტის თეატრში. პარალელურად 1967–1978 წლებში ეწეოდა პედაგოგიურ მღვაწეობას ლენინგრადის კონსერვატორიის საბალეტ-მაისტერო განყოფილებაზე. 1973 წლიდან იყო ზ. ფალიაშვილის სახელობის ოპერისა და ბალეტის თეატრის მთავარი ბალეტმაისტერი, ხოლო 1980–1983 წლებში პერმის პ. ჩაიკოვსკის სახელობის ოპერისა და ბალეტის თეატრის მთავარი ბალეტმაისტერი. 1983–1985 წლებში ლენინგრადში მოღვაწეობდა. იყო ლენინგრადის კონსერვატორიის პედაგოგი (დოცენტი) და საოპერო სტუდიის მთავარი ბალეტმაისტერი. 1985 წლიდან ალექსიძე კვლავ თბილისის ზ. ფალიაშვილის სახელობის ოპერისა და ბალეტის თეატრის მთავარი ბალეტმაისტერია.

## სპექტაკლები
* ბ. კვერნაძის „ბერიკაობა“ (1973);
*ს. ცინცაძის „ანტიკური ესკიზები“ (1974);
*ი. ს. ბახის „ჩაკონა“ (1974);
*ლ. დე ლიბის „კოპელია“ (1975);
*ს. ცინცაძის  „დალი და მონადირე“ (1976);
*რ. გაბიჩვაძის „მედეა“ (1978);
*ფ. შოპენის „ვარიაციები მოვარტის თემაზე“ (1975);
*ი. ფალკოს „ორესტეა (1968, 1973)“;
*ს. პროკოფიევის „კლასიკური სიმფონია“ (1973, 1974), „უძღები შვილი“ (1978, 1986), „კონკია“ (1980);
*ა. ვივალდის „წელიწადის დრონი“ (1986);
*პ. ჩაიკოვსკის „მაკნატუნა“ (1977), „გერია“ (1980, 1986);
*ა. შნიტკეს „კონექსიონი“;
*ი. სიბელიუსის „ტუონელის გედი“;
*გ. ყანჩელის სიმფონია (1989, ცეკვის საერთაშორისო ფესტივალი, მონპელიე, საფრანგეთი);
*ვ. კახიძის „ამორძალები“ (1990);
*ს. უბაიდულინას „მერწყულის ერა“ (1991, სანქტ-პეტერბურგის მარიამის თეატრში, პრემიერა გაიმართა გენუაში, დირიჟორი მ. როსტროპოვიჩი);
*ფ. მანინის „კოლუმბიდან—ბროდვეიმდე“ (1992, 1993, პრემიერა თბილისის ოპერისა და ბალეტის თეტრში);
*ერთმოქმედებიანი ბალეტები: ბახის, შოპენის, მოცარტის, გლაზუნოვის, დელიბის, სტრავინსკისა და სხვების მუსაკაზე. ცეკვებს დგამს აგრეთვე დრამატულ თეატრებსა და კონოფილმებში.

ალექსიძის შემოქმედებისათვის დამახასიათებელია ახალი ქორეოგრაფიული ფორმებისა და სტრუქტურების ძიება კამერული ბალეტების ჟანრში.

## ლიტერატურა
## რესურსები ინტერნეტში 
*გარდაიცვალა გიორგი ალექსიძე ,  გაზეთი 24 საათი , *რევიუ      - 2008-06-23 13:44*.;
*„მხატ“-ში გიორგი ალექსიძეს იხსენებენ, *ნატა კობიძე*;

## სქოლიო 
კატეგორია:ქართველი მოცეკვავეები
კატეგორია:ქართველი ბალეტმაისტერები
კატეგორია:დაბადებული 7 იანვარი
კატეგორია:დაბადებული 1941
კატეგორია:გარდაცვლილი 23 ივნისი
კატეგორია:გარდაცვლილი 2008
კატეგორია:საქართველოს სსრ-ის სახალხო არტისტები
ტრირის რომაული ხიდი

[thumb|right|რომაელთა ხიდი, ხედი [მარიას სვეტი (ტრირი)|მარიას სვეტიდან]]
[thumb|[1646 წელს შესრულებული მათეუს მერიანის გრავიურა]]
thumb|left|რომაელთა ხიდი ღამით
thumb|left|რომაელთა ხიდი
**ტრირის რომაული ხიდი**, *მოზელის ხიდი* —  უძველესი ხიდი გერმანიის ტერიტორიაზე.  მდებარეობს ქალაქ ტრირში მდინარე მოზელზე.  

## ისტორია 
პირველი რომაული ხიდი მოზელზე იყო ხისა. იგი აუშენებიათ ძვ. წელთაღრიცხით დაახლ. XVII საუკუნეში და წარმოადგენდა ე.წ. ხიმინჯებიან ნაგებობას. ხიდის თარიღის დადგენა 1963 წელს მოხერხდა დენდროქრონოლოგიური გამოკვლევის საფუძველზე.

პირველი ქვის ხიდი კი 45  წელს აუგიათ. ხიდის ხიმინჯების ფრაგმენტების დანახვა დღესაც შესაძლებელია.

## ლიტერატურა 
* Dehio: *Rheinland-Pfalz/Saarland*, 2. Aufl., München 1984, გვ. 1052.
* Heinz Cüppers: *Die Trierer Römerbrücken*, Mainz 1969, ISBN 3-923319-91-6
* Jens Fachbach: Zur Baugeschichte der Trierer Römerbrücke nach 1718, in: Kurtrierisches  Jahrbuch 47, 2007, გვ. 383-416.

## იხილეთ აგრეთვე 
* ანტიკური ხიდების სია
* მოზელის ხიდების სია
* იუნესკოს მსოფლიო მემკვიდრეობის ძეგლები გერმანიაში
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* http://www.markaurel.de/roemerbruecke.htm 
* http://www.trierer-orgelpunkt.de/360roemerbruecke.htm  360º- რომაული ხიდის პანორამული ხედები

კატეგორია:გერმანიის ხიდები
კატეგორია:ტრირი
კატეგორია:მსოფლიო მემკვიდრეობის ძეგლები გერმანიაში
დაგლას ჰაიდი

thumb|დაგლას ჰაიდი

**დაგლას ჰაიდი** (,  ან მეტსახელად An Craoibhín Aoibhinn; დ. 17 იანვარი, 1860 — გ. 12 ივლისი, 1949) — ინგლისელ-ირლანდიელი ენათმეცნიერი, რომელიც 1938–1945 წლებში ირლანდიის პირველი პრეზიდენტი იყო. მან დააარსა გელური ლიგა, ირლანდიის ერთ-ერთი ყველაზე გავლენიანი კულტურული ორგანიზაცია.

ირლანდიური ენის ერთ-ერთი პირველი პროფესორი ირლანდიის ეროვნულ უნივერსიტეტში, ცნობილი პოეტი და ფოლკლორისტი.

## რესურსები ინტერნეტში 
* Biography at Áras an Uachtaráin website
* Oireachtas Members Database – Profile 
 

კატეგორია:ირლანდიის პრეზიდენტები
კატეგორია:დაბადებული 17 იანვარი
კატეგორია:დაბადებული 1860
კატეგორია:გარდაცვლილი 12 ივლისი
კატეგორია:გარდაცვლილი 1949
სარა ჯესიკა პარკერი

**სარა ჯესიკა პარკერი** (; დ. 25 მარტი 1965, ნელსონვილი, ოჰაიო, აშშ) — ამერიკელი მსახიობი და პროდიუსერი. უმუშავია ტელევიზიაში, კინოში და თეატრში. ყველაზე უკეთ ცნობილია მის მიერ განსახიერებული გაზეთის ავტორის — კერი ბრედშოუს როლისთვის, HBO-ს ტელესერიალში „სექსი დიდ ქალაქში“ (1998—2004), რომელმაც მას ოთხი ოქროს გლობუსის, ორი კინომსახიობთა გილდიის და ორი ემის ჯილდო მოუტანა. ამავე როლს პარკერი განასახიერებს სერიალის სრულმეტრაჟიან ვერსიაში, რომელიც აშშ-ს კინოთეატრებში 2008 წლის 30 მაისს გამოვიდა.

## რესურსები ინტერნეტში 
* 

კატეგორია:დაბადებული 1965
კატეგორია:ამერიკელი მსახიობები
კატეგორია:ამერიკელი ტელემსახიობები
კატეგორია:ამერიკელი თეატრის მსახიობები
კატეგორია:ებრაელი მსახიობები
კატეგორია:სექსი დიდ ქალაქში
კატეგორია:ემის ჯილდოს მფლობელები
კატეგორია:დაბადებული 25 მარტი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კიმ კეტროლი

thumb
**კიმ ვიქტორია კეტროლი** (; დ. 21 აგვისტო, 1956. უიდნესი, ჩეშირი, ინგლისი) — ანგლო-კანადელი მსახიობი. ქართველი მაყურებლისთვის ყველაზე უკეთ ცნობილია მის მიერ განსახიერებული სამანტა ჯონსის როლისთვის, HBO-ს ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008). მრავალჯერ არის ნომინირებული სხვადასხვა პრესტიჟულ ჯილდოზე. კეტროლის მიერ მოგებულ პრემიებს შორის, არის ორი კინომსახიობთა გილდიის ჯილდო და ერთი ოქროს გლობუსი.

## რესურსები ინტერნეტში 
* 

კატეგორია:კანადელი მსახიობები
კატეგორია:დაბადებული  21 აგვისტო
კატეგორია:დაბადებული 1956
კატეგორია:კანადელი თეატრის მსახიობები
კატეგორია:კანადელი ტელემსახიობები
კატეგორია:ინგლისელი მსახიობები
კატეგორია:სექსი დიდ ქალაქში
კატეგორია:ცოცხალი ადამიანები
კონსტანტინეს ბაზილიკა

thumb|240px|კონსტანტინეს ბაზილიკა ჩრდილოდასავლეთიდან
thumb|240px|კონსტანტინეს ბაზილიკა დასავლეთიდან

**ტრირის კონსტანტინეს ბაზილიკა** წარმოადგენდა რომაულ სასახლე–დარბაზს. დარბაზი მოიცავს ანტიკური ხანიდან მემორჩენილ დიდ სივრცეს. ნაგებობის შიდა სივრცის განზომილებები ასეთია; 33 მ. სიმაღლე, სიგრძე 67 მ., სიგანე 27,2.

ბაზილიკა შედის იუნესკოს მსოფლიო კულტურის საგანძურის სიაში. 1856 წელს ევანგელისტურ საეკლესიო საზოგადოებას გადაეცა „სამარადჟამოდ“ და მას შემდეგ გამოიყენება ეკლესიად.

## გალერეა

 სურათი:Kasettendecke Palastaula Trier.jpg|კასეტოვანი ხის ჭერის ერთი ფრაგმენტი
 სურათი:Trier Kurfuerstliches Palais BW 1.JPG |ბაზილიკა და კურფიურსტის სასახლე
 სურათი:Kurfürstliches Palais 04.jpg|კურფიურსტის სასახლის გეგმა და ბაზილიკა

## იხილეთ აგრეთვე
* იუნესკოს მსოფლიო მემკვიდრეობის ძეგლები გერმანიაში
* მსოფლიო მემკვიდრეობის ძეგლების სია ევროპაში

## ლიტერატურა 
* Gerardo Brown-Manrique: *Konstantinplatz in Trier. Between Memory and Place*. In: Places. Forum of design for the public realm. Vol. 3 (1986), No. 1, S. 31–42 (Digitalisat) – Beitrag zu stadtplanerischen Aspekten mit zahlreichen Abbildungen
* Eberhard Zahn: *Die Basilika in Trier*. Rheinisches Landesmuseum, Trier 1991, ISBN 3-923319-18-5

## რესურსები ინტერნეტში 
* Konstantinbasilika Trier – interaktives 360°-Panorama, auch in großen Bildformaten
* Moseltouren-Reiseführer: Römische Palastaula/Konstantinbasilika in Trier
* Die Orgel der Konstantin-Basilika 
* Der Trierer Bachchor 

კატეგორია:ტრირი
კატეგორია:გერმანიის შენობა-ნაგებობები
კატეგორია:მსოფლიო მემკვიდრეობის ძეგლები გერმანიაში
სინთია ნიქსონი

thumb|სინთია ნიქსონი
**სინთია ელენ ნიქსონი** (; დ. 9 აპრილი, 1966. ნიუ-იორკი, ნიუ-იორკი, აშშ) — ამერიკელი მსახიობი. მოგებული აქვს ტონის და ემის ჯილდოები. ცნობილია იურისტ მირანდა ჰობსის როლისთვის HBO-ს პოპულარულ ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008).

## რესურსები ინტერნეტში 
* 

კატეგორია:დაბადებული 1966
კატეგორია:ამერიკელი მსახიობები
კატეგორია:ამერიკელი ტელემსახიობები
კატეგორია:ამერიკელი თეატრის მსახიობები
კატეგორია:სექსი დიდ ქალაქში
კატეგორია:დაბადებული 9 აპრილი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კატეგორია:ნიუ-იორკში დაბადებულები
კრისტინ დეივისი

thumb|კრისტინ დეივისი
**კრისტინ ლანდენ დეივისი** (; ტიტრებში ასევე **კრისტინ ლი დეივისი** (Kristin Lee Davis); დ. 23 თებერვალი, 1965,  ბოულდერი, კოლორადო, აშშ) — ამერიკელი მსახიობი. ნომინიერბულია ოქროს გლობუსის და ემის ჯილდოებზე. ცნობილია მის მიერ განსახიერებული შარლოტ გოლდენბლატის როლისთვის, HBO-ს ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008).

## რესურსები ინტერნეტში 
* 

კატეგორია:დაბადებული 23 თებერვალი
კატეგორია:დაბადებული 1965
კატეგორია:ამერიკელი მსახიობები
კატეგორია:ამერიკელი ტელემსახიობები
კატეგორია:სექსი დიდ ქალაქში
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კრის ნოთი

thumb|კრის ნოთი
**კრისტოფერ დევიდ (კრის) ნოთი** (; დ. 13 ნოემბერი, 1954. მედისონი, უისკონსინი, აშშ) — ამერიკელი კინო-, ტელე- და თეატრის მსახიობი. ნომინირებული იყო ოქროს გლობუსის ჯილდოზე. ცნობილია ორი ყველაზე ხანგრძლივი სატელევიზიო როლისთვის: მაიკ ლოგანი ტელესერიალში „კანონი და წესრიგი“ და მისტერ ბიგი „სექსი დიდ ქალაქში“.

## რესურსები ინტერნეტში 
* 

კატეგორია:დაბადებული 1954
კატეგორია:ამერიკელი მსახიობები
კატეგორია:ამერიკელი ტელემსახიობები
კატეგორია:ამერიკელი თეატრის მსახიობები
კატეგორია:სექსი დიდ ქალაქში
კატეგორია:დაბადებული 13 ნოემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
დეივიდ აიგენბერგი

მინი|2005 წელს
**დეივიდ აიგენბერგი** (; დ. 17 მაისი, 1964. ლონგ აილენდი, ნიუ-იორკი, ნიუ-იორკი, აშშ) — ამერიკელი მსახიობი. ცნობილია მის მიერ განსახიერებული სტივ ბრედის როლისთვის HBO-ს ტელესერიალში „სექსი დიდ ქალაქში“ და ფილმ „გარფილდის“ პერსონაჟის ნერმალის გახმოვანებისთვის.

## რესურსები ინტერნეტში 
* 

კატეგორია:დაბადებული 1964
კატეგორია:სექსი დიდ ქალაქში
კატეგორია:დაბადებული 17 მაისი
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ცოცხალი ადამიანები